徐梦麟（），字惟仁，直隶宁国府宣城县人，民籍，明朝政治人物。
生平.父徐应举，太学生，有世德，仕至丰城县主簿，累赠山东右参政，天启初，改赠南京太仆寺少卿。壬午乡试一百四名，万历十四年（1586年）丙戌科会试八十一名，登三甲第二百三十五名进士。除长葛令，迁南京兵部武库司郎中，出知河南府。值登州告倭警，改知登州。属吏有忤珰者，力为直之。擢青州兵备副使，寻提学通省，历督粮参政、按察使，以母老终养，母卒，庐墓三年。起南太仆少卿，告归卒，年七十六。子徐淑宇，廪生，博雅工书，有东田诗集。